Mga Kwentong Pambata Soli Deo Gloria
LUKUPAKETTi * READING PACKAGE Pagbabasa FILIPINO Ricca A. Carsula Espoo | 2022 SDG
Isang araw sa kagubatan, mayroong leon na natutulog
Hindi napansin ng daga ang natutulog na leon
"Tamang tama, nagugutom na ako!"
"Huwag niyo po ako kainin Haring Leon!"
"Maawa po kayo sa akin...patawarin niyo po ako"
Naawa ang leon, at kanyang pinalaya ang munting daga
"Salamat po Haring Leon! Makakaganti din ako sa iyo balang araw", sabi ni daga
Makalipas ang ilang araw, habang namamasyal sa gubat ang munting daga
Nakita niya ang leon na nahuli sa loob ng lambat!
"Tulungan mo ako munting daga!"
"Opo Haring Leon! Tutulungan kita!"
Hindi nakalimutan ng munting daga ang kabaitan sa kanya ng leon.
"Maraming salamat kaibigang daga!" ang sabi ng leon
Magmula nuon ay naging magkaibigan ang leon at ang daga
Isang hapon, nagkita si Pagong at si Kuneho sa daan. Biniro ni Kuneho si Pagong dahil sa bagal niyang maglakad "Ang bagal mo maglakad kasi ang liit ng paa mo! Hahaha!"
Nasaktan ang kalooban ni Pagong. Para mapatunayan niya na mali si Kuneho, hinamon niya ito WOW! Eh di ikaw na! Hinahamon kita sa paligsahan!
Paunahan tayo makarating sa tuktok ng ikatlong bundok! Anong paligsahan ang gusto mo?
Nangumbida ng kanya-kanyang mga kaibigan sila Pagong at Kuneho para masaksihan ang kanilang paligsahan! TEAM PAGONG vs TEAM KUNEHO
Nagsimula na ang karera! Sa simula pa lang ay naiwan na nang malayo si Pagong. Kawawang Pagong!
Mabilis na nakarating sa tuktok ng ikalawang bundok si Kuneho
Nagpasya ang Kuneho na matulog muna. Malayo pa naman si Pagong. Madami pa siyang oras para matulog.
Nakita ni Pagong si Kuneho na mahimbing na natutulog.
Nagpasya si Pagong na lalo pang magsikap na makarating sa ikatlong bundok.
Nagising ang Kuneho sa kanyang pagkakahimbing. Akala niya ay wala pa din si Pagong, kaya nagpatuloy siya sa paglalakad.
Ang laking gulat ni Kuneho ng makita na nasa ikatlong bundok na si Pagong!
Naghiyawan ang mga hayop sa pagkakapanalo ni Pagong!
Nahiya si Kuneho sa kayabangan niya kay Pagong. Binati niya si Pagong sa kanyang pagkapanalo. At mula nuon ay naging magkaibigan ang Kuneho at Pagong.
Isang araw, may isang langgam na naglalakad sa kagubatan. Tumigil siya sa may ilog upang uminom ng tubig
Sa kanyang pagka-uhaw ay hindi niya napansin na mahuhulog siya sa ilog. Napasigaw ang langgam! "Saklolo!!! Tulungan niyo ako!"
Mabuti na lang at may papalipad na ibong kalapati duon!
Tinulungan ng kalapati ang langgam. At nakaligtas ang langgam sa panganib. "Salamat kaibigang kalapati! Hindi ko malilimutan ang iyong kabaitan!"
PAALAM! PAALAM! Ibinaba ng kalapati ang langgam sa ligtas na lugar at siya ay nagpaalam na.
Hindi pa nakakalayo ang kalapati ay nakita ng langgam ang panganib. Kitang-kita ni langgam ang pag-asinta ng lalaki sa kanyang kaibigan.
Kinagat ng malakas ni langgam ang mangangaso! "Aray!" sabi ng mangangaso Dahil sa ginawa ni langgam ay nakalagpas sa panganib ang kaibigang kalapati